Bjerget Fuji (af japansk 富士山 Fujisan, 富 fu = "rig" + 士 ji = "samurai" + 山 san = "bjerg") er en 3.776 meter høj, aktiv vulkan som så mange af Japans bjerge. Det er det højeste bjerg i landet og ligger umiddelbart uden for Tokyo. I klart vejr kan det ses fra byen. Bjerget har en meget perfekt kegleform, og det når så højt op, at det har evig sne på toppen.  Verdensarv fra 2013 I 2013 erklærede UNESCO, at Fuji skal være verdensarv.  Helligt bjerg Bjerget har været helligt siden oldtiden, og det var forbudt område for kvinder indtil meiji-perioden i midten af det 19. århundrede.  Den smukke kegleform har inspireret mange af landets kunstnere, men det kendteste udtryk er vel nok Hokusais 36 udsigter til Fuji-bjerget.  Vulkansk aktivitet Vulkanen er registreret som aktiv, men med lav risiko for udbrud.  Det seneste udbrud fandt sted i 1707 under Tokugawa-shogunatet.